ভি নানাম্মাল
ভি নানাম্মাল (২৪শে ফেব্রুয়ারি ১৯২০ - ২৬শে অক্টোবর ২০১৯) ভারতের সবথেকে প্রবীণ যোগ শিক্ষক ছিলেন। তিনি ৪৫ বছরেরও বেশি সময় ধরে প্রায় দশ লাখ শিক্ষার্থীকে প্রশিক্ষণ দিয়েছিলেন এবং প্রতিদিন একশত শিক্ষার্থীকে প্রশিক্ষণ দিতেন। বিশ্বজুড়ে তাঁর ছয় শতাধিক শিক্ষার্থী যোগ প্রশিক্ষক হয়েছেন। ২০১৬ সালে তিনি ভারতের জাতীয় নারী শক্তি পুরস্কার জয় করেন। ২০১৮ সালে যোগের প্রচার ও প্রসারের ক্ষেত্রে তাঁর অবদানের স্বীকৃতি স্বরূপ ভারতের চতুর্থ সর্ব্বোচ্চ অসামরিক পুরস্কার পদ্মশ্রী পুরস্কারে ভূষিত হন তিনি।